<http://www.galiwords.com/Show_Chosen.asp?DynamicContentID=69058>

גלי צבי וייס - דרך המילים

  נירית (6/1/2011)

|  |
| --- |
|  |
| משל לקנאה, לחוסר הסתפקות במועט, לשאפתנות מוגזמת - ומחירה. |
| **הזבוב שחלם שהוא נשר / אאוגוסטו מונטרוסו**(מספרדית: טל ניצן-קרן)**היה היה פעם זבוב שחלם כל לילה שהוא נשר ושהוא מעופף לו בהרי האלפים ובהריהאנדים.בהתחלה לא ידע את נפשו מרוב אושר; אבל כעבור זמן-מה החל הדבר להעיק עליו,כי חש שהכנפיים גדולות מדי בשבילו, הגוף כבד מדי, המקור קשה מדי והציפורנייםחזקות מדי; בקיצור, שכל המנגנון הגדול הזה מפריע לו לשוטט להנאתו על העוגותהטעימות או על הטינופות של בני-האדם, וגם להתנגש בכוונה התנגשויות מכאיבותבחלונות חדרו.למעשה לא השתוקק להלך בגדולות, בגבהים, באוויר הפתוח, וגם לא למטה מזה.אבל כשהיה מתעורר, הצטער תמיד בכל ליבו על שאינו נשר שמסוגל לנסוק להרים,והתעצב על שהוא זבוב, ולכן הרבה כל-כך להתעופף, ולהתרוצץ, ולחוג באוויר, עדאשר לאט-לאט, בלילה, שב והניח את רקותיו על הכר.**(מתוך הספר: הסימפוניה הגמורה)**זהו סיפור על תחושת הדיסונאנס**(ניגוד צורם)**הטבועה בטבע האנושי. האדם חי תמיד בתחושת החמצה, שהדשא של השכן ירוק יותר. ממש כמו אותו זבוב, שחלם שהוא נשר. הוא רק שכח מספר דברים – שבתור זבוב הוא עף למרחקים קצרים**(ולא ארוכים כמו של נשר)**, שמשקל גופו נמוך, ושאינו עוף טרף.  כל חסרונותיו הם חלק ממהותו, ולעולם לא יוכל לנהוג כנשר...הנשר חג ונוסק להרים, ממריא-עוף, וגופו אחר לחלוטין. לכן האושר הרגעי שחש הזבוב בהתחלה, אח"כ נעלם,  וכל מכאוביו  באו לו בשל חלומותיו המוגזמים. רצונו לחיות חיים אחרים גרם לו סבל והתנגשויות מכאיבות.****ניתן ללמוד רבות על הטבע האנושי דרך אותו זבוב. הזבוב שואף להיות מי שהוא לא. הוא מוכן לשלם מחיר כבד כדי ליהנות, ולו לרגע, את ההנאה הגלומה**(שיש)**בחוויה להמריא כנשר, להיות חזק ועצום כמותו. הסיפור מבקר גם שאפתנות, שאינה יודעת גבול, חלומות באספמיא**(חלומות שוא)**, שמתפוגגים בפוגשם את המציאות. הם לא נותנים מנוח ושלווה נפשית לחולם אותם. חלומות על ציפייה להנאה, שנעלמת, כי כשהאדם עוזב את הסביבה המוכרת לו, ומנסה להיות מה שהוא לא, בתוך "תפאורה" אחרת - כל המשמעות שחיפש בחייו האחרים נעלמת...****אדם שדומה לזבוב זה, מצוי לא פה ולא שם. כשהוא מתפקח מחלומותיו השקריים, הוא מצטער שהוא לא נשר הממריא אל על, ומנגד, הוא מיצר על כך  שהוא זבוב –**(גם זה)**דבר שלא נותן לו מנוח. נראה שכולנו זבובים, כיוון שבחיינו איננו מסתפקים במועט ובקיים, וחושבים שהאושר נמצא על כנפי נשרים, על הר אחר...דבר שמעיק ומכביד עלינו במבחן התוצאה.****יש פה בהחלט חומר למחשבה ולבחינה מחודשת - האם שווה להתהדר בכנפי נשרים, שאינן מתאימות לאדם הקטן הפשוט?**(האם שווה)**לחפש אושר במקום אחר וכה להתייגע בשל החיפוש הזה? לסבול דרך שתעיק עלינו, שתגרום להתנגשויות, ולמחיר שכזה? או להבין זאת קודם לכן ללא ההתנסות המכאיבה? האם עלינו לחכות ללילה = לסוף יומינו וחיינו, כדי למצוא מנוח מדרכינו השגויה? ורק אז להבין, שטעינו? או אולי ניתן לחסוך דרך חתחתים**(מפחידה)**זו? נראה שאין תשובה חד משמעית פה. יש אנשים, שחייבים ללמוד דרך התנסות, ואפילו היא מכאיבה, ויש אחרים, שידעו את מקומם לכתחילה ולא ינסו דבר.****מי מאושר יותר? איני יודעת.**(עריכה לשונית: דבורה לוי) |
|  |

|  |
| --- |
|  |